
SPOT Svetovanje GORIŠKA vabi vse potencialne podjetnike in podjetnike začetnike, da se udeležite usposabljanj
»ABC PODJETNIŠTVA«
KOMU SO NAMENJENA?
Usposabljanje je namenjeno vsem potencialnim podjetnikom in podjetnikom začetnikom. Namen je opolnomočiti vse podjetnike začetnike s strokovnimi vsebinami na začetku podjetniške poti, s posebnim poudarkom na podjetnicah začetnicah.

POSEBEJ ZA PODJETNICE
Javna agencija SPIRIT Slovenija bo tudi v letu 2023 objavila Natečaj za podelitev finančnih spodbud za najboljši poslovni model in njegovo predstavitev podjetnic začetnic 2023. Na natečaj se bodo lahko prijavile vse podjetnice, ki so svoje podjetje ustanovile v letu 2022 in na istem natečaju leta 2022 še niso prejele spodbude, in podjetnice, ki nameravajo podjetje ustanoviti v letu 2023, do dneva oddaje vloge na natečaj, ki bo konec maja 2023. Za prijavo na natečaj bo potrebno pridobiti potrdilo o uspešno opravljenem usposabljanju ABC podjetništva.

Najboljšim 100 ocenjenim prijaviteljicam bo v okviru natečaja ponujena individualna mentorska podpora za pripravo na končno predstavitev poslovnega modela. Vse, ki bodo svoj poslovni model uspešno predstavile, bodo nagrajene s finančno spodbudo.

Seveda se lahko modulov udeležite tudi ostali potencialni podjetniki in podjetniki. Lahko se udeležite tudi samo posameznih modulov. Udeležba na vseh modulih je obvezna samo za tiste podjetnice začetnice, ki bi želele kandidirati na natečaju za pridobitev finančnih sredstev.

KAKO POTEKA?
Vsak modul bo trajal 8 ur in zajema tako predavanja in delo v skupinah kot tudi delo na terenu in delo doma. Od tega mora delo v predavalnici zajemati vsaj dve tretjini vseh predvidenih ur.
Vsi moduli bodo potekali on-line.
KDAJ?

Na usposabljanja v sklopu ABC podjetništva se prijavite preko obrazca na spodnjih povezavah. Imate možnost prijave na posamezen modul. Prednost pri prijavah imajo udeleženci, ki se bodo udeležili vseh modulov. 
1. modul: Začetek podjetniške poti - 14.-16.2.2023 od 17.00 do 19.30
2. modul: Preverjanje poslovne ideje - 21.-23.2.2023 od 9.00 do 11.30
3. modul: Osnove trženja - 28.2.-2.3.2023 od 9.00 do 11.30
4. modul: Digitalizacija poslovanja - 14.-16.3.2023 od 9.00 do 11.30
5. modul: Pravno formalni vidiki delovanja podjetja - 7.-9.3.2023 od 16.30 do 19.00
Prijave: https://forms.gle/E6rvL8xmhamiLJRA8 
ZA VAS SMO PRIPRAVILI NASLEDNJE VSEBINE:
1. modul: Začetek podjetniške poti
Vse o podjetništvu in podjetnikih v teoriji in praksi: osebne lastnosti podjetnika, uspeh in neuspeh, tipične pasti, podporne institucije, postopek ustanovitve podjetja, različne pravne oblike podjetij, vzpostavitev prave delovne ekipe, podjetniška etika.
2. modul: Preverjanje poslovne ideje
Viharjenje možganov (brainstorming), dizajnerski pristop (design thinking), kako inovativno nadgrajevati ideje, vitek (lean) razvoj poslovnega modela, platno poslovnega modela (business model canvas).
3. modul: Osnove trženja
Dobili boste napotke, kako se določa cene, kako določimo lastno in prodajno ceno. Naučili se boste trženja in prodaje s predstavitvijo poteka prodaje ter trženjskih strategij potisni in povleci (push and pull), znamčenja (branding), gverilskega marketinga, trženja od ust do ust, odmevnega trženja, viralnega trženja in direktnega marketinga. Naučili se boste predstavitve poslovne ideje (elevator pitch). 

4. modul: Digitalizacija poslovanja
Namen te vsebine je, da se potencialni podjetniki seznanite z uporabo spletnih orodij, tako brezplačnih kot plačljivih ter z omrežjem za trženje svojih produktov. Spoznali boste osnove Google Analytics in se seznanili kje in kako lahko na spletu tržite svoje produkte.
5. modul: Pravno formalni vidiki delovanje podjetja
Evidentiranje poslovanja vas bo popeljalo skozi glavne vidike finančnega poslovanja: izdaja računov, knjiženje, obveznosti do države (davki, DDV, prispevki) in letna poročila. Predstavljena vam bo krovna zakonodaja, ki jo mora poznati vsak podjetnik. Potencialni podjetniki se boste seznanili z osnovami računovodstva in dobili informacije glede načina priprave vloge na natečaj.
Prijave: za udeležbo na usposabljanjih je OBVEZNA predhodna prijava preko zgornjega obrazca. Prijave zbiramo do zasedbe prostih mest.
Seminar je za udeležence brezplačen. Za dodatne informacije lahko pokličete na +386 065 556 232 (mag. Andreja Vister) ali pišete na andreja.vister@rra-rod.si .
Vljudno vabljeni!

Usposabljanje je financirano s strani Ministrstva za gospodarski razvoj in tehnologijo in SPIRIT Slovenija, javne agencije za spodbujanje podjetništva, internacionalizacije, tujih investicij in tehnologije, s pomočjo Evropskega sklada za regionalni razvoj. Izvaja se v okviru Javnega razpisa za zagotavljanje celovitih storitev za potencialne podjetnike in podjetja preko podpornih institucij za leto 2023.

